ગુર્જર અનામતઃ રાજસ્થાનમાં બીજા દિવસે પણ રેલ રોકો આંદોલન, અનેક ટ્રેનો રદ કરાઈ | Gujjar Community Protest On Railway Tracks Over Reservation Demand In Rajasthan - India News | I Am Gujarat
Gujarati News India ગુર્જર અનામતઃ રાજસ્થાનમાં બીજા દિવસે પણ રેલ રોકો આંદોલન, અનેક ટ્રેનો રદ...
ગુર્જર અનામતઃ રાજસ્થાનમાં બીજા દિવસે પણ રેલ રોકો આંદોલન, અનેક ટ્રેનો રદ કરાઈ
Updated: Feb 09, 2019 12:20 pm IST
1/6રાજસ્થાનમાં ગુર્જરોનું રેલ રોકો આંદોલન
જયપુરઃ રાજસ્થાનમાં ગુર્જર સમાજ દ્વારા અનામતની માગણી સાથે ફરી એકવાર આંદોલન શરુ કરી દેવામાં આવ્યું છે. ગુર્જર નેતા કરોડી સિંહ બેંસલા પોતાના સમર્થકો સાથે શુક્રવાર સાંજથી જ સવાઈમાધોપુર ખાતે રેલવે ટ્રેક પર આવીને બેસી ગયા છે. જેને લઇ શનિવારે સવાઇમાઘોપુર સ્ટેશન પરથી પસાર થતી 14 જેટલી ટ્રેન કેન્સલ કરવામાં આવે છે તો 20 જેટલી ટ્રેનને ડાયવર્ટ કરવાની ફરજ પડી છે.
2/6ગુર્જર નેતાએ કહ્યું સરકાર વાયદા પુરા કરે
ગુર્જર સમાજના નેતા કિરોડી સિંહ બૈંસલાએ સવાઇ માઘોપુરમાં અનામત આંદોલન કરતા શુક્રવારે કહ્યું કે, 'અમે ઇચ્છીએ છીએ કે સરકાર અમારી માગણીઓ સાંભળે. અમે માત્ર 5 ટકા અનામત માગીએ છીએ જે તેમના માટે કોઈ મોટી વાત નથી. રાજ્યની અશોક ગહલોત સરકારે કરેલા પોતાના વાયદ પર હવે ખરા સાબિત થવું પડશે. આ વખતે હવે અમે મુરખ નહીં બનીએ. પરિસ્થિતિ બદલાઈ ગઈ છે.
3/6રેલવે વ્યવહાર પ્રભાવીત, હેલ્પલાઇન નંબર જાહેર
આંદોલનની ચેતાવણી બાદથી જ રેલવે અને જિલ્લા પ્રશાસને ગુર્જર બાહુલ્ય જિલ્લામાં સુરક્ષા વધારી દીધી છે. રેલવેએ આરપીએફની કંપની મોકલવાની શરૂ પણ કરી દીધી હતી. દૌસા, અજમેર, જયપુર હાઇવે, આગ્રા હાઇવે, કરૌલી, ભરતપુર, ભીલવાળા, શેખાવાટી વિસ્તારમાં આરપીએફની કંપનીઓ મોકલવામાં આવી હતી. બીજી તરફ જિલ્લા પ્રશાસન પણ સંપૂર્ણ રીતે સતર્ક છે. જ્યારે રેલવે વિભાગે આંદોલનને ધ્યાને રાખીને હેલ્પ લાઇન નંબર પણ જાહેર કરી દીધો છે. કોઈપણ મુશ્કેલીની સમયે આ હેલ્પલાઇન નંબર- 0744-2467153 અને 0744-2467149 પર સંપર્ક કરી શકાય છે.
4/6આ છે માગણી
ગુર્જરોની માગ છે કે તેમને 50 ટકા અનામતથી બહાર 5 ટકા અનામત આપવામાં આવે. જેના કારણે ગુર્જર સમાજ આંદોલન પર છે. ઉલ્લેખનિય છે કે કેન્દ્ર સરકાર દ્વારા સવર્ણોને 10 ટકા અનામત આપવામાં આવતા અનામતનું કદ 60 ટકા થઇ ગયું છે. જેના કારણે હવે ગુર્જર પણ સરકાર પાસે 50 ટકાથી બહાર અનામત આપવાની માગ કરી રહ્યું છે.
5/6વાત કરવા તૈયાર છે સરકાર
તો બીજી તરફ ગહલોત સરકારે કહ્યું છે કે, 'તેઓ વાત કરવા માટે તૈયાર છે. કોંગ્રેસના સૂત્રોના જણાવ્યા મુજબ આરોગ્ય પ્રધાન રઘુ શર્મા, પ્રવાસન પ્રધાન વિશ્વેંદ્ર સિંહ, સામાજીક ન્યાય પ્રધાન ભંવરલાલ અને સીનિયર સરકારી અધિકારીઓની એખ સમિતિ પ્રદર્શનકારીઓ સાથે વાતચીત કરવા માટે બનાવવામાં આવી છે.' તમને જણાવી દઈએ કે હાલમાં જ રાજ્યના ઉપમુખ્યમંત્રી સચિન પાયલોટે ગુર્જર આંદોલન અંગે કેન્દ્ર સરકારને ખો આપી દેતા કહ્યું કે, 'જે પાંચ ટકા ગુર્જર અનામત માગી રહ્યા છે તેના માટે કાયદાકીય અડચણો આવી રહી છે. કેન્દ્ર સરકારે તેના સમાધાન માટે કામ કરવું જોઈએ. રાજ્ય સરકાર અને કોંગ્રેસ પાર્ટી ગુર્જરોના અનામત મુદ્દે પ્રતિબદ્ધ છે અને ન્યાય અપાવશે.'
6/6RPFની ટુકડીઓ ડિપ્લોય કરાઈ
Due to Gurjar Agitation in Kota Division of WCR, following trains journey commencing on (JCO) 8/2/19 & 9/2/19 are diverted. #WRUpdates pic.twitter.com/ig2DQLKn1K